سالات 7 يام ديال الباكور بيننا وبين امريكا. اليوم فروما على هامش اجتماع حول التحالف الدولي ضد الارهاب واللي دار فروما تلاقى ناصر بوريطة مع وزير خارجية امريكا انطوني بلينكن. هاد الاخير قال فتدوينة ديالو انهم هدرو على حقوق الانسان وحرية الصحافة. وكتب “لقاء مزيان مع وزير الخارجية المغربي ناصر بوريطة، راجعنا فيه مصالحنا المشتركة في مايخص السلام فالمنطقة والاستقرار وحقوق الانسان، بينا فبه حرية الصحافة” يعني ان امريكا بايدن ما عندها علاقة بامريكا ترامب وباللي حقوق الانسان وحرية الصحافة عندها اهميتها. هاد الشي اكيد عندو علاقة بملفات سليمان الريسوني وعمر الراضي وقبلو توفيق بوعشرين. المسؤول الامريكي قال باللي فهاد اللقاء هدرو كذلك “على التطورات فليبيا ورغبتنا فتكون هاد البلاد مستقرة ومزدهرة”. Good meeting today with Moroccan Foreign Minister Nasser Bourita to review our shared interest in regional peace and stability and human rights, including press freedom. We also discussed developments in Libya and our desire to see stability and prosperity there. pic.twitter.com/wutaKYIuw9 — Secretary Antony Blinken June 28, 2021 
ميريكان خرجات فينا العين: واش غادي يتطلق الريسوني والراضي؟ وزير خارجيتها جبد حرية الصحافة وحقوق الانسان مع بوريطة